Таџички јазик

**Таџичкиот јазик** (**таџикистански** или **таџички персиски**) е модерна варијанта на персискиот јазик што се зборува во Средна Азија. Јазикот спаѓа во семејството на индоевропски јазици од иранската подгрупа на јазици. Јазикот е мајчин јазик на таџикистанците и е службен јазик во Таџикистан.
Поради историските и политичките причини, јазикот се одделил од порано истиот персиски јазик што се зборува во Иран и Авганистан.  Јазикот добил посебна стандардизација и имал големо влијание од рускиот јазик. Таџикистанскиот се засновал на северозападниот дијалект околу градот Самарканд и поради тоа се чувствува и влијание од узбечки јазик.

## Распространетост
Најзначајните градови каде се збори таџички персиски јазик во Средна Азија се градовите Самарканд и Бухара, денес во Узбекистан. Во овие градови денес има значајно таџичко население, но има и на границата со Таџикистан. Според официјалните податоци на Узбекистан, во државата живеат околу 5% Таџици од вкупното население. Ова не вклучува етнички Таџици кои од различни причини не се изјасниле како такви. За време на СССР Таџиците во Узбекистан имале две можности: или да останат во Узбекистан и да се пишат како Узбеци или да се преселат во послабо развиениот Таџикистан. . Така, грубо гледано, околу 15 до 20 проценти од вкупното население на Узбекистан се Таџици.

Во Таџикистан, 80% од населението се Таџици и персискиот јазик доминира во државата. Во северен Авганистан, Таџиците се доминантно население, каде во државата има 25% до 30% Таџици. Најголема дијаспора Таџиците имаат во Русија и во средноазиските држави.

## Дијалекти

Таџичките дијалекти се поделени на следните групи:

# Северни дијалекти (северен Таџикистан, јужен Узбекистан и Киргистан).
# Централни дијалекти
# Јужни дијалекти 
# Југоисточни дијалекти

## Фонологија
### Самогласки

### Согласки

## Писмо

Во Таџикистан како и во останатите држави од поранешниот СССР, таџичкиот се пишувал со кирилица, иако до 1930 година се пишувал на латиница и на персиско писмо. Од 1928 до 1930 година се користела латиницата, но била заменета со кирилица која се користи и денес. Во 2008 министерот за култура на Таџикистан изјавил дека кога ќе се запознае целото таџикистанско население со персиската азбука, тогаш кирилицата и латиницата ќе бидат заменети со персиското писмо.

## Поврзано
* Персиски јазик
* Таџичка азбука
* Дари

## Наводи

## Користена литература
* Ido, S. (2005) *Tajik* ISBN 3-89586-316-5
* Korotow, M. (2004) *Tadschikisch Wort für Wort. Kauderwelsch* ISBN 3-89416-347-X
* Lazard, G. (1956) "Caractères distinctifs de la langue tadjik". *Bulletin de la Société Linguistique de Paris*. 52. pp.&nbsp;117–186
* Lazard, G. "Le Persan". *Compendium Linguarum Iranicarum*. Wiesbaden. 1989.
* Windfuhr, G. (1987) in Comrie, B. (ed.) "Persian". *The World's Major Languages*. pp.&nbsp;523–546
* Perry, J. R. (2005) *A Tajik Persian Reference Grammar* (Boston : Brill) ISBN 90-04-14323-8
* Rastorgueva, V. (1963) *A Short Sketch of Tajik Grammar* (Netherlands : Mouton) ISBN 0-933070-28-4

## Надворешни врски
* Светска заедница за таџички јазик
* Ethnologue за таџички
* BBC на таџички

Категорија:Таџички јазик
Категорија:Југозападни ирански јазици
Категорија:Јазици во Кина
Категорија:Јазици во Русија
Категорија:Јазици во Казахстан